NET IN HG: Gestremde paartjie kry hul droomtroue | Huisgenoot
Die nuwe egpaar open die dansvloer. Foto: Lubabalo Lesolle
Hy het al begin glo hy is die één pot vir wie daar g'n deksel is nie. Hy is immers al diep in sy 40's. Boonop is hy met die seldsame Hallermann Streiff-sindroom gebore wat hom gelaat het met beperkte liggaamsgroei en geen hare nie.
Min is oor dié siekte bekend, maar vandag maak niks daarvan vir die 49-jarige Jaco Vermeulen van Pretoria saak nie.
Sy hunkering is iets van die verlede. Want hier staan hy nou, uitgevat in 'n deftige blou pak, by die opelugkapel van die Bamboo-geleentheidsvenue in die ooste van Pretoria. En ja, hy wag dat sy bruid haar verskyning maak . . .